Auksinis protas

**Auksinis protas** – intelektinis žaidimas, rodomas kiekvieną penktadienį 21.30 val. vakaro (vasarą penktadieniais 21.00 val.) per LRT televiziją. Pirmoji šio žaidimo laida per LRT buvo parodyta 2014 m. rugsėjo 10 d.

## Žaidimo taisyklės
Pradinį žaidimą pradeda šeši žaidėjai suskirstyti į dvi komandas. Kiekvienas teisingas žaidėjo atsakymas komandai pelno 1 tašką. Jei į tą patį klausimą atsako visi trys komandos nariai, komanda gauna papildomą 1 tašką. Jei visi komandos žaidėjai atsako neteisingai -1 taškas komandai. Laimi daugiau taškų surinkusi komanda. Pralaimėjusi – atsisveikina su dviem mažiausiai teisingų atsakymų pateikusiais žaidėjais.

Antrasis etapas pradedamas su keturiais žaidėjais. Visi atsakinėja į tą patį klausimą su keturiomis užuominomis. Kiekvienas norėdamas patekti į kitą etapą turi gauti 2 taškus(atsakyti į du klausimus), pralaimi vienas žaidėjas nesurinkęs 2 taškų.

Trečiajame etape žaidėjai pasirenka sau temą iš duotų 5 temų. Per 60 sekundžių užduodama 20 klausimų į kuriuos yra tik du galimi atsakymai (taip / ne, juoda / balta ir pan.) Teisingai atsakius į tris klausimus iš eilės 3 taškai „nebedega“. Į finalą patenka du daugiausiai taškų surinkę žaidėjai.

Ketvirtame etape (finale) žaidžia du žaidėjai. Finalą laimi tas žaidėjas, kuris pirmas surenka 5 taškus arba pirmauja po 10 klausimų.

Žaidimo laimėtojas patenka į vieną iš 6 finalų (pusfinalių), kur susitinka su kitų žaidimų nugalėtojais.

6 finalų (pusfinalių) nugalėtojai patenka į superfinalą kur kovoja dėl pagrindinių sezono prizų.

Superfinale po kiekvieno etapo iškrenta po vieną žaidėją. Po pirmo etapo lieka 5, po antro etapo 4, po trečio etapo lieka 3, kurie žaidžia finale. Žaidžiama iki 10 taškų.

## Žaidimo superfinalo nugalėtojai
1 sezonas – **Jonas Mikalkėnas** superfinale dalyvavo Andrius Šabanas, Antanas Terleckas, Remigijus Surgaitis, Arnas Jozonis, Juozas Granskas.

2 sezonas – **Česlovas Šimkevičius** superfinale dalyvavo Laimutė Dekienė, Giedrius Surplys, Kristina Girsienė, Rūta Norkutė, Tomas Martinaitis.

3 sezonas – **Birutė Nefaitė**, superfinale dalyvavo Evaldas Aldošinas, Viktoras Sprindys, Mindaugas Dirda, Rytis Masiliūnas, Vytautas Čeikus.

4 sezonas – **Edita Kregždienė** superfinale dalyvavo Andrejus Bagdonas, Ignas Badaras, Eugenijus Maslauskas, Rokas Danilevičius, Laurynas Jonavičius.

5 sezonas – **Andrius Burnickas** superfinale dalyvavo Edgaras Nadeika, Aivaras Troščenka, Virginijus Oželis, Lukas Gilys, Jolanta Gintalienė.

6 sezonas – **Marius Giedraitis**, superfinale dalyvavo Saulius Zalys, Aurimas Matveičikas, Kostas Strielkūnas, Vilmantas Dunderis, Kšištofas Kšivecas.

7 sezonas – **Tomas Grėlis**, superfinale dalyvavo Saulius Zalys, Laimutė Dekienė, Vilmantas Dunderis, Gediminas Berteška, Audrius Staškus.

8 sezonas – **Severija Daugirdaitė**, superfinale dalyvavo Karolis Balčiūnaitis, Šarūnas Blinstrubas, Nerijus Linkus, Jurgita Riekašienė, Vladas Urbanavičius.

9 sezonas – **Mantas Tamulevičius**, superfinalefinale dalyvavo Saulius Baranauskas, Vilmantas Dunderis, Žydrūnas Jonušas, Vidas Pakštas, Vladas Urbanavičius.

10 sezonas – **Sigitas Ivinskas**, superfinale dalyvavo Severija Šavelienė, Vytautas Juodagalvis, Gediminas Krasnickas, Aurimas Miškinis, Darius Stumbris.

11 sezonas – **Remigija Lumbytė**, superfinale dalyvavo Darius Ulickas, Vilmantas Jakštas, Elena Čiurlytė, Aurimas Matveičikas, Viktoras Peršinas.

## Šaltiniai

## Nuorodos
* Oficiali žaidimo Facebook paskyra
* „Auksinis protas“ Google Play programėlių parduotuvėje 
* Laidų įrašai iTunes mediatekoje
* Laidų įrašai LRT mediatekoje